Toto
Toto es un grop de musica rock american. Aquesta formacion californiana se formèt en 1977 a Los Angeles a l'entorn de la familha Porcaro. Coneguèt un grand succès tre la fin dels ans 1970 e subretot dins las annadas 1980 gràcias a son primièr album Toto, espelit en 1978. Pr'aquò foguèt mai que mai en 1982 amb l'album Toto IV qu'arribèt la consagracion als Estats Units e tanben internacionalament. Divèrsas cançons d'aquel disc coma "Hold the Line", "Rosanna", e subretot "Africa" se situèron ennaut de las listas musicalas e dins las melhoras vendas. Los membres del grop son actualament Joseph Williams (vocalista principal), David Paich (clavièrs), Steve Porcaro (clavièrs), Steve Lukather (guitarra, vocalista), e Simon Phillips (percussions). 

Lo grop, qu'a realizat un total de 17 albums e a recebut mantun Prèmi Grammy, a vendut mai de 35 milions dins lo mond entièr.

Discografia 
 Toto (1978)
 Hydra (1979)
 Turn Back (1981)
 Toto IV (1982)
 Isolation (1984)
 Fahrenheit (1986)
 The Seventh One (1988)
 Kingdom of Desire (1992)
 Tambu (1995)
 Mindfields (1999)
 Through the Looking Glass (2002)
 Falling in Between (2006)

Grop de musica american
Grop de rock
Grop de rock american
Grop de musica dels ans 1970
Grop de musica dels ans 1980
Grop de musica dels ans 1990